Heinz Linge

{{Infoboks militær person
| navn = Heinz Linge
| bilde = Bundesarchiv Bild 146-1982-044-11, Heinz Linge.jpg
| bildetekst = Heinz Linge i 1935 {{Byline|Deutsches Bundesarchiv}}
| kallenavn = 
| troskap =  Tyskland til 1945
| tjenestetid = 1933–1945
| rang = SS-Strumbannführer| enhet = 22px|Schutzstaffel Waffen-SS
| kommandoer = 
| slag = 
| utmerkelser =
| senere = 
}}
Heinz Linge (født 23. mars 1913 i Bremen i Tyskland, død 9. mars 1980 i Hamburg) var en høyere SS-offiser (Sturmbannführer) og i tiåret 1935-45 en av Adolf Hitlers kammertjenere.

Han meldte seg inn i NSDAP og SS i 1932.

I de siste ukene av Hitlers liv var Linge Hitlers kammertjener. Han var også førerens personlige ordonnans, bragte meldinger til Hitler og ledsaget folk som Hitler sendte bud etter. 

Neppe noen periode av Hitlers liv er like godt kartlagt som de fem månedene fra oktober 1944 til februar 1945, for da førte Linge dagbok for Hitler. Denne almanakken ble funnet etterlatt i rikskanselliets ruiner, urørt av russerne, i september 1945. En britisk offiser tok den med. På venstresiden er det en time-for-time noteringskalender, men omtale av avbrudd grunnet luftalarm viser at innføringene er skrevet etter - ikke før - hendelsene. På høyresiden står bare datoens førerhovedkvarter; inntil 20. november Wolfsschanze («ulveskansen») i Øst-Preussen der 20. juli-attentatet fant sted den siste krigssommeren, og senere Adlerhorst («ørneredet») ved Bad Nauheim, som han ledet Ardenneroffensiven fra. 16. januar 1945 dro han til førerbunkeren i Berlin, der han ble værende.Hugh Trevor-Roper: Hitlers sidste dage, forlaget Cicero, 2002, ISBN 87-7714-489-9 (s. 115)

Linge var en av de mange soldater, tjenere, sekretærer og offiserer som flyttet ned i førerbunkeren i 1945. Han var øyenvitne til Hitlers siste dager, og svøpte den døde Hitler inn i et teppe som skjulte det skamskutte hodet.Hugh Trevor-Roper: Hitlers sidste dage (s. 264) 

1. mai 1945 forlot Linge førerbunkeren, men ble noen dager senere arrestert av russerne. Han ble ført til Moskva der han satt i Lubjanka-fengselet. Han ble løslatt fra sovjetisk fangenskap i 1955<ref>[https://www.warhistoryonline.com/world-war-ii/officer-heinz-linge.html Intervju på engelsk med Heinz Linge, oktober 1955, warhistoryonline.com]</ref> og døde i Hamburg i 1980. 

 Referanser 

 Litteratur 
 Heinz Linge: Bis zum Ende. Als Chef des Persönlichen Dienstes bei Hitler, 2000, ISBN 3-920677-51-X
 Heinz Linge, Werner Maser: Bis zum Untergang. Als Chef des persönlichen Dienstes bei Hitler, Herbig München 1983, ISBN 3-7766-1021-2
 Henrik Eberle, Matthias Uhl: Das Buch Hitler – Geheimdossier des NKWD für J.W. Stalin, Lübbe Verlag, Bergisch Gladbach 2005
 Christa Schroeder: Er war mein Chef – aus dem Nachlaß der Sekretärin von Adolf Hitler, Langen Müller Verlag GmbH, München – Wien, 1985, ISBN 0-384-42059-1

Kategori:Personer fra Bremen
Kategori:SS-offiserer
Kategori:Tyskere fra andre verdenskrig
Kategori:Personer tilknyttet det tredje rike
Kategori:Medlemmer av NSDAP (innmeldt 1925–1932)
Kategori:Krigsfanger under andre verdenskrig
Kategori:Adolf Hitler